ປະທານາທິບໍດີ ຝຣັ່ງ ຢ້ຽມຢາມ ປະເທດ ມາລີ (ສະໄລດ໌/ວີດີໂອ)
ປະທານາທິບໍດີ Francois Hollande ແຫ່ງຝຣັ່ງ ທຳການຢ້ຽມຢາມ ປະເທດມາລີ ສາມອາທິດ ຫຼັງຈາກກຳລັງທະຫານຝຣັ່ງ ໄດ້ສະກັດກັ້ນ ການບຸກໂຈມຕີຂອງພວກກະບົດ.
ປະທານາທິບໍດີຝຣັ່ງທ່ານ Francois Hollande ໄດ້ເດີນທາງໄປ ເຖິງເມືອງ Timbuktu ຫົວເມືອງເກົ່າແກ່ ສະໄໝໂບຮານຂອງປະ ເທດມາລີ ສາມອາທິດຫຼັງຈາກກອງກຳລັງຂອງຝຣັ່ງໄດ້ເຂົ້າແຊກ ແຊງເພື່ອສະກັດກັ້ນ ການບຸກໂຈມຕີ ຂອງພວກຫົວຮຸນແຮງ ອິສ ລາມຢູ່ໃນປະເທດດັ່ງກ່າວ ປະທານາທິບໍດີຝຣັ່ງ ຊຶ່ງຕິດຕາມໂດຍລັດຖະມົນຕີກະຊວງປ້ອງ ກັນປະເທດ ແລະລັດຖະມົນຕີກະຊວງພັດທະນາ ໄດ້ບິນໄປຍັງ ເມືອງ Sevare ໃນວັນເສົາມື້ນີ້ກ່ອນຈະໄປຢ້ຽມເມືອງ Timbuk- tu ທີ່ໄດ້ຕົກຢູ່ໃນຄວາມວຸ້ນວາຍ ໃນພາກເໜືອຂອງປະເທດມາ ລີ ນອກນັ້ນແລ້ວ ທ່ານຍັງມີແຜນການທີ່ຈະເດີນທາງໄປຍັງນະ ຄອນ ຫຼວງ Bamako ຂອງມາລີ ຊຶ່ງເຄີຍເປັນອະດີດຫົວເມືອງ ຂຶ້ນຂອງຝຣັ່ງ ເປັນທີ່ຄາດກັນວ່າປະທານາທິບໍດີ Hollande ຈະ ແຈ້ງໃຫ້ຊາບໂດຍສັງເຂບກ່ຽວກັບແຜນການປະຕິບັດງານຕໍ່ຕ້ານພວກກະບົດໃນປະເທດ ມາລີຂອງຝຣັ່ງ ກຳລັງຂອງຝຣັ່ງເຂົ້າຍຶດເອົາເມືອງ Timbuktu ຈາກພວກກະບົດອິສລາມໃນມື້ວັນອາທິດ ແລ້ວ ການຢ້ຽມຢາມຂອງປະທານາທິບໍດີຝຣັ່ງມີຂຶ້ນໃນຂະນະທີ່ກຳລັງທະຫານມາລີທີ່ໄດ້ຮັບການ ໜຸນຫຼັງຈາກຝຣັ່ງ ໄດ້ເຂົ້າຍຶດເອົາເມືອງ Kidal ທີ່ໝັ້ນແຫ່ງສຸດທ້າຍ ຂອງພວກຫົວຮຸນແຮງ ອິສລາມໃນເຂດພາກເໜືອຂອງປະເທດມາລີ ໃນມື້ວັນພະຫັດຜ່ານມາ ລັດຖະມົນຕີກະຊວງປ້ອງກັນປະເທດຝຣັ່ງທ່ານ Jean-Yves Le Drian ປະກາດວ່າ ການເຂົ້າແຊກແຊງຂອງຝຣັ່ງໃນມາລີໄດ້ປະສົບກັບຄວາມສຳເລັດແຕ່ ກໍກ່າວຕື່ມວ່າ ສະຖານະການໃນມາລີຍັງບໍ່ທັນມີຄວາມໝັ້ນຄົງເທື່ອ